4.11.2022 г.
Изпълнение
6.
BG
Официален вестник на Европейския съюз
C 421/33
Програмата по ЕФРР подкрепя проекти за НИРД, които допълват „Хоризонт Европа“, макар и с различен набор от допустими разходи.
Измененият член 25г от ОРГО установява условия за съвместимост за предоставяне на държавна помощ (вкл. от ресурси на ЕФРР) за съфинансирани проекти за НИРД, които допълват дейности за сформиране на екипи (в такива случаи се прилагат допустимите разходи и ставките на финансиране по „Хоризонт Европа“).
Освен това измененият член 25г от ОРГО позволява публичната инвестиционна помощ да покрива до 70 % от инвестициите в инфраструктура, направени в рамките на действие за сформиране на екип (също при определени условия).
Проектното предложение се подлага на единна оценка, която обхваща и двете части на проекта (т.е. частта по „Хоризонт Европа“ и частта, свързана с избран допълнителен източник на финансиране, като например програма на политиката на сближаване).
Това е необходимо, за да може да се приложи измененият член 25г от ОРГО, който позволява на управителите на допълнителния източник на финансиране да прилагат към въпросната операция категориите, максималните суми и методите за изчисляване на допустимите разходи, установени в рамките на „Хоризонт Европа“.
Полезни взаимодействия нагоре и надолу по веригата
Полезните взаимодействия нагоре и надолу по веригата възникват, когато подкрепата на ЕС осигурява (главно чрез програмите на „Хоризонт Европа“ и ЕФРР) координирана и безпрепятствена рамка за всички етапи на иновационния процес в областта на НИИ (от изграждането на капацитет и фундаменталните изследвания до пазарната реализация и внедряването на новаторски решения от частните предприятия).
Подобни полезни взаимодействия осигуряват особена добавена стойност, когато възникнат в области, които са свързани с ключови цели на политиката на ЕС и предлагат перспектива за значителни подобрения в икономиката като цяло.
Развитието на такива полезни взаимодействия изисква тясно сътрудничество между съответните участници — по-специално ЕС и националните органи, участващи в програмирането и изпълнението на подкрепата по линия на „Хоризонт Европа“ и ЕФРР.
Например, мисиите на „Хоризонт Европа“ (18) предлагат нови начини за справяне с установените при нейните мисии предизвикателства и за намиране на решения, водещи до промени, които могат да спомогнат за ускоряване на внедряването на най-добрите налични технологии.
Практически примери за възможни полезни взаимодействия на петте мисии на ЕС с ЕФРР са представени в приложението към настоящата бележка.
За да се стимулира това внедряване, в новата стратегия за разпространение и използване на резултатите на програма „Хоризонт“ ще се насърчава интегрираният подход чрез създаване и поддържане на портфейли с резултатите от мисиите и чрез съчетаването им с интегрирана екосистема от услуги (напр. платформите Horizon Results и Horizon Results Booster) и инициативи (напр. събития и семинари).
Това ще насочи вниманието на националните и регионалните инвеститори и създатели на политики към ясни набори от резултати в областта на НИИ.
В новата стратегия за разпространение и използване на резултатите на програма „Хоризонт“ се набляга също така на темите от работната програма на „Хоризонт Европа“, така че кандидатите ще преценят дали могат да използват потенциалните полезни взаимодействия с други програми на ЕС.
Поуките, извлечени от четвъртата покана за представяне на предложения по линия на Interreg за Централна Европа за използване на резултатите от съществуващите проекти по „Хоризонт 2020“ (и други програми на ЕС), ще бъдат взети предвид, когато се взема решение как да се използват резултатите в областта на НИИ по „Хоризонт Европа“, като се използват програмите по линия на Interreg (като допълнителен начин за увеличаване на достъпа на регионите до висококачествени резултати в областта на НИИ).
Бъдещите усилия в тази насока ще се ползват от знанията и опита, натрупани от инициативите за намиране на партньори (напр. новият инструмент за „картографиране“ на полезните взаимодействия между „Хоризонт“ и Interreg, който съчетава тематична и регионална информация с цел да се определят потенциалните полезни взаимодействия между тези два потока на финансиране).
Тези подходи и решения могат също така да помогнат на публичните администрации да развият нови възможности и да предоставят нови услуги.
Това е особено важно за по-слабо развитите и периферните региони, които нямат толкова добри възможности за усвояване на новите технологии и за управление на системната трансформация.
(18) За повече подробности относно мисиите на ЕС в „Хоризонт Европа“: https://ec.europa.eu/info/research-and-innovation/funding/ funding-opportunities/funding-programmes-and-open-calls/horizon-europe/eu-missions-horizon-europe_en#what